સેબીએ આઈસીઆઈસીઆઈ બેન્ક અને તેના સીઈઓ ચંદા કોચર સામે કરેલી પ્રાથમિક તપાસમાં તેમની સામે કાર્યવાહી કરવા માટે પૂરતા પુરાવા હોવાનું માલૂમ થયું છે. સેબી તેમને ટૂક સમયમાં દંડ ફટકારે તેવી શક્યતા છે. વીડિયોકોન ગ્રુપને લોન આપવાના કેસમાં પરસ્પર હિતના ટકરાવ મુદ્દે લિસ્ટિંગ ડિસક્લોઝર નિયમોના ભંગ બદલ તેમની સામે કાર્યવાહી થશે. જો બેન્ક ગુનેગાર ઠરશે તો તેને સેબીના નિયમો મુજબ ૨૫ કરોડ રૂપિયાનો દંડ થશે અને જો ચંદા કોચર દોષિત ઠરશે તો તેમને એક કરોડ રૂપિયા સુધીનો દંડ થઈ શકે છે.